אירוויזיון 1995

אירוויזיון 1995 נערך באירלנד לאחר שזו זכתה באירוויזיון זו השנה השלישית ברציפות – הישג שכמוהו לא היה בתחרות, ולא חזר על עצמו מאז.

בתחרות זכתה להקת "סיקרט גארדן" אשר ייצגה את נורווגיה עם קטע כליי בשם "נוקטורן" – שיר חסר מילים כמעט לחלוטין, אשר המנגינה תופסת בו את החלק המרכזי. מספר מדינות ביקשו לערער על הזכייה, משום שכמעט ולא היו מילים בשיר. אחרי בדיקה התגלה כי אין חוק שמחייב את המופיעים באירוויזיון לשיר, והערעור נדחה.

את ישראל ייצגה בתחרות הזמרת ליאורה, עם השיר "אמן", שכתבה חמוטל בן זאב והלחין משה דץ. ניצח על התזמורת גדי גולדמן. השיר "אמן" הגיע למקום השמיני בחלוקת הנקודות. הייתה זאת הפעם האחרונה שבשיר ישראלי באירוויזיון היה מנצח על התזמורת שכן ישראל נעדרה מאירוויזיון 1996 ומאירוויזיון 1997 ואילו באירוויזיון 1998, שהיה האירוויזיון האחרון שהייתה בו תזמורת, ישראל השתתפה ללא ליווי תזמורת לשירה "דיווה", אלא עם פלייבק.

ליאורה, שהייתה אלמונית לחלוטין לפני תחרות הקדם אירוויזיון בו זכתה כאשר קיבלה 82 נקודות מתוך 84 אפשריות, הגיעה לתחרות עם שאיפה לזכות במקום הראשון. ליאורה סיימה במקום השמיני, עם 81 נקודות; היא קיבלה פעם אחת את הניקוד המרבי, מצוות השיפוט של הממלכה המאוחדת.

רקע
שני זוכי האירוויזיון שייצגו את אירלנד בעבר נכחו בתחרות: דנה, זוכת אירוויזיון 1970 שהביאה לאירלנד את הניצחון הראשון שלה עם השיר "All Kinds of Everything", וכן "מר אירוויזיון" ג'וני לוגאן שזכה פעמיים, באירוויזיון 1980 עם השיר "What's Another Year", ובאירוויזיון 1987 עם השיר "Hold me Now", ואף כתב את השיר של לינדה מרטין "Why Me?", איתו היא זכתה באירוויזיון 1992. בערב התחרות חל יום הולדתו של לוגאן, אך לדברי המנחה "הוא לא אומר של איזה גיל", אולם בכל זאת הקהל שר לכבודו יום הולדת שמח בליווי התזמורת.

לאחר שניצחה באירוויזיון 1994, הודיעה רשת השידור האירית RTÉ שהיא חוששת אם היא תוכל לארח שוב את התחרות, בפעם השלישית ברציפות. כתגובה הציעה רשת השידור הבריטית BBC לקחת על עצמה את האחריות לאירוח התחרות, ואף הציעה לערוך את התחרות בהפקה משותפת עם RTÉ בבלפסט, עיר הבירה של צפון אירלנד. בסופו של דבר החליטה רשת השידור האירית לערוך את התחרות בעצמה. אולם היא פנתה לאיגוד השידור האירופאי ואמרה שבמידה והיא תנצח שוב, שלא יצפו ממנה לארח את התחרות בפעם הרביעית ברציפות.

על-פי ההימורים, השיר שהיה מועמד לניצחון היה השיר של שוודיה עם בלדת הפופ "Se på mig". מדינות אחרות שהיו עם סיכויים גבוהים לזכייה הן דנמרק, ישראל, סלובניה, וכן המנצחת בתחרות, נורווגיה. השיר המנצח בתחרות היה שונה מהשירים שהיו בתחרות עד אז כיוון שהוא הכיל 24 מילים בלבד. איגוד השידור האירופאי הגביל את מספר השירים בתחרות ל-23 וזאת על-מנת להבטיח שהתחרות לא תימשך יותר משלוש שעות. 5 מתוך 6 המדינות שהודחו מהאירוויזיון הקודם חזרו לתחרות בשנה זו. לוקסמבורג החליטה לפרוש מהתחרות (לתמיד) עד לחזרתה באירוויזיון 2024, ואיטליה פרשה מרצון כמו ב-1994.

היו מספר סברות באירלנד שרשת השידור האירית בחרה מלכתחילה שיר עם סיכוים נמוכים לזכייה וזאת כדי להימנע מאירוח התחרות בפעם הרביעית ברציפות, אולם הטענה הזאת מעולם לא אומתה. בכל מקרה, RTÉ אירחה שוב את התחרות ב-1997 לאחר זכייתה באירוויזיון 1996.

השירים
 מס' מדינה שפה מבצע שיר תרגום לעברית מקום ניקוד 01   פולין  פולנית  יוסטינה סטצ'קובסקה  "Sama"  לבד  18  15 02   אירלנד  אנגלית  אדי פריל  "'Dreamin"  לחלום  14  44 03   גרמניה  גרמנית  "Stone & Stone  "Verliebt in Dich"  מאוהבת בך  23  1 04   בוסניה והרצגובינה  בוסנית  דבורין פופוביץ'  "Dvadeset prvi vijek"  המאה ה-21  19  14 05   נורווגיה  נורווגית  סיקרט גארדן  "Nocturne"  לילית  1  148 06   רוסיה  רוסית  פיליפ קירקורוב  "Колыбельная для вулкана"  שיר ערש להר געש  17  17 07   איסלנד  איסלנדית  בו הלדורסון  "Núna"  עכשיו  15  31 08   אוסטריה  גרמנית  סטלה ג'ונס  "Die Welt dreht sich verkehrt"  העולם מסתובב בכיוון ההפוך  13  67 09   ספרד  ספרדית  אנאבל קונדה  "Vuelve conmigo"  חזור אליי  2  119 10   טורקיה  טורקית  ארזו אג'ה  "Sev"  אֲהבה  16  21 11   קרואטיה  קרואטית  מגזין ולידיה  "Nostalgija"  נוסטלגיה  6  91 12   צרפת  צרפתית  נטלי סנטה-מריה  "Il me donne rendez-vous"  הוא קובע אתי דייט  4  94 13   הונגריה  הונגרית  צ'אבא סיגטי  "Új név a régi ház falán"  שם חדש על קיר הבית הישן  22  3 14   בלגיה  צרפתית  פרדריק אתרלינק  "La voix est libre"  הקול חופשי  20  8 15   הממלכה המאוחדת  אנגלית  הגרוב של עיר האהבה  "Love City Groove"  הגרוב של עיר האהבה  10  76 16   פורטוגל  פורטוגזית  טו קרוש  "Baunilha e chocolate"  וניל ושוקולד  21  5 17   קפריסין  יוונית  אלכסנדרוס פאנאי  "Στη φωτιά"  באש  9  79 18   שוודיה  שוודית  יאן יוהנסון  "Se på mig"  הסתכלי עליי  3  100 19   דנמרק  דנית  אאוד וילקן  "Fra Mols til Skagen"  ממולס עד סקיין  5  92 20   סלובניה  סלובנית  דריה שוויגר  "Prisluhni mi"  הקשב לי  7  84 21   ישראל  עברית  ליאורה  "אמן"  —  8  81 22   מלטה  אנגלית  מייק ספיטרי  "Keep Me In Mind"  זכור אותי  10  76 23   יוון  יוונית  אלינה קונסטנטופולו  "Ποια προσευχή"  איזו תפילה  12  68

זמרים חוזרים בתחרות
 מבצע מדינה שנים קודמות ארזו אג'ה  טורקיה 1989 (חלק מלהקת פאן)

 מגישי הניקוד 
  – ג'אן צ'וג'נאקי
  – איילין דאן
  – כרמן נבל
  – דיאנה גרקוביץ-פורטיץ
  – סוור כריסטופרסן
  – מרינה דניאליאן
  – טיליה הרולד
  – קטלין בוג'אי
  – קולין ברי
  – סרנלה אנדראדה
  – אנדראס לאקובידיס
  – ביורן הדמן
  – בנט הניוס
  – מיסה מולק
  – דניאל פאר
  – סטפאני פארוגיה
  – פוטיני גיאנולאטאו

קישורים חיצוניים



 אירוויזיון 1995, באתר האירוויזיון הרשמי
 היסטוריית ההצבעות של אירוויזיון 1995

*
1995
1995
קטגוריה:1995 במוזיקה
קטגוריה:דבלין
קטגוריה:אירלנד: תרבות